ท่าอากาศยานแห่งชาติวิชิทอ ดไวต์ ดี. ไอเซนฮาวร์

ท่าอากาศยานแห่งชาติวิชิทอ ดไวต์ ดี. ไอเซนฮาวร์ (อังกฤษ: Wichita Dwight D. Eisenhower National Airport) (IATA: ICT, ICAO: KICT, FAA LID: ICT) เป็นท่าอากาศยานพาณิชย์ที่ตั้งอยู่ห่างจากใจกลางวิชิทอ รัฐแคนซัส สหรัฐอเมริกา ไปทางทิศตะวันตก 7 ไมล์ (11 กิโลเมตร) เป็นท่าอากาศยานที่ใหญ่ที่สุดและพลุกพล่านที่สุดในรัฐแคนซัส ตั้งอยู่ทางใต้ของทางหลวงสหรัฐหมายเลข 54 ในวิชิทอตะวันตกเฉียงใต้ ครอบคลุมพื้นที่ 3,248 เอเคอร์ (1,314 เฮกตา) และประกอบด้วยทางวิ่งสามเส้น ท่าอากาศยานแห่งนี้ยังถูกเรียกสั้น ๆ ว่า ท่าอากาศยานแห่งชาติไอเซนฮาวร์ (Eisenhower National Airport) หรือชื่อเดิมคือ ท่าอากาศยานมิด-คอนติเนนต์ (Mid-Continent Airport) รหัสสนามบิน ICT ยังเป็นชื่อเล่นของเมืองอีกด้วย เดิมเป็นที่รู้จักในชื่อ ท่าอากาศยานวิชิทอ มิด-คอนติเนนต์ (Wichita Mid-Continent Airport) ตั้งแต่ ค.ศ. 1973 จนกระทั่ง ค.ศ. 2014 เมื่อมีการเปลี่ยนชื่อเพื่อเป็นเกียรติแก่ดไวต์ ดี. ไอเซนฮาวร์ ประธานาธิบดีสหรัฐคนที่ 34 (ดำรงตำแหน่งตั้งแต่ ค.ศ. 1953 ถึง 1961) บ้านในวัยเด็ก พิพิธภัณฑ์ และหอสมุดประธานาธิบดีของเขาตั้งอยู่ที่ศูนย์ประธานาธิบดีไอเซนฮาวร์ในแอบิลีน รัฐแคนซัส การเปลี่ยนชื่อได้รับการอนุมัติโดยสภานครวิชิทอในเดือนพฤษภาคม ค.ศ. 2014 และมีผลอย่างเป็นทางการโดยองค์การบริหารการบินแห่งชาติ (FAA) เมื่อวันที่ 13 พฤศจิกายน ค.ศ. 2014 อาคารผู้โดยสารปัจจุบันของท่าอากาศยานเปิดให้บริการเมื่อวันพุธที่ 3 มิถุนายน ค.ศ. 2015 ท่าอากาศยาน ICT ยังเป็นที่ตั้งสำนักงานใหญ่และโรงงานผลิตหลักของเซสนา รวมถึงเป็นศูนย์บริการของบอมบาดิเอร์สำหรับเลียร์เจ็ตและเจ็ตธุรกิจอื่น ๆ ดูเพิ่ม รายชื่อท่าอากาศยานในรัฐแคนซัส วิชิทอทรานสิต อ้างอิง แหล่งข้อมูลอื่น เว็บไซต์ทางการ แม่แบบ:FAA-diagram แม่แบบ:US-airport FAA Airport Master Record for ICT (Form 5010 PDF) ในอดีต Photos of various Wichita airports, wichitaphotos.org